**TECHNINĖ SPECIFIKACIJA**

**VIEŠŲJŲ PIRKIMŲ PLANAVIMO BEI VALDYMO PROGRAMINĖ ĮRANGA**

**Bendrieji techniniai reikalavimai:**

1. Su Sistema turi būti pateiktos visos jos veikimui būtinos licencijos (išskyrus tarnybinės stoties operacinę sistemą). Visi aprašomi funkcionalumai turi būti įskaičiuoti į licencijų kainą ir nereikalauti papildomų perkančiosios organizacijos lėšų.
2. Sistema Perkančiajai organizacijai turi būti instaliuojama jos turimuose techniniuose resursuose per 30 dienų nuo sutarties pasirašymo.
3. Perkančiajai organizacijai turi būti pateiktas naudotojo vadovas lietuvių kalba bei suorganizuoti mokymai darbui su sistema.
4. Visų dirbančių su Sistema duomenys turi būti saugomi vienoje vietoje realiu laiku (nenaudojant tarpinių duomenų bazių).
5. Pasikeitus teisės aktų nuostatoms, susijusioms su įsigytos programinės įrangos funkcijomis, sutarties galiojimo laikotarpiu turi būti užtikrintas nemokamas Sistemos atnaujinimas.
6. Sistemos vartotojo sąsaja turi būti realizuota lietuvių kalba.
7. Įsigyjamų licencijų kiekis- \_\_\_\_\_\_\_\_\_\_.
8. Naudojimosi laikas- [neterminuotai/\_\_\_\_\_\_ mėn.).

**Specialieji techniniai reikalavimai:**

|  |  |  |
| --- | --- | --- |
| **Nr.** | **Funkcionalumas** | **Funkcionalumo aprašymas** |
|  | Pirkimų grupavimas  | Sistema turi turėti galimybę automatiškai sugrupuoti pirkimus remiantis BVPŽ kodais, pagal paslaugų kategorijas (paslaugų atveju), BVPŽ pirmus 3 skaitmenis (prekių pirkimo atveju) arba darbų objektą. Sistema turi turėti galimybę prekes, paslaugas ir darbus grupuoti specifiškai - pagal skirtingą tiekėjų suinteresuotumą, skirtingą panaudojimo sritį, t.t.Sistemoje įvedus naują pirkimą turi būti užpildoma informacija apie pirkimo iniciatorių, būdą, pavadinimą, vertę, BVPŽ kodą, ketvirtį, planuojamos sudaryti sutarties trukmę.Sistema automatiškai turi suteikti numerį naujai įvestam pirkimui (Pirkimo ID). Sistema turi pažymėti paraiškas, kuriose užpildyti ne visi privalomi laukai.Sistema turi turėti galimybę vykdyti paiešką pagal pirkimo ID, pirkimo grupę (prekės, paslaugos, darbai), pavadinimą, iniciatorių, pirkimo būdą, pirkimo stadiją, kt. |
|  | BVPŽ klasifikatorius | Sistemoje turi būti įdiegtas BVPŽ kodų klasifikatorius, kuris pagal paieškos raktažodžius pasiūlo visus aktualius BVPŽ kodus. BVPŽ paieškoje turi būti matomas: BVPŽ kodas ir pavadinimas, paslaugų tipas (A arba B). |
|  | Pirkimo poreikių surinkimas | Sistema pirkimo poreikius turi galėti surinkti keliais būdais – suvedant Sistemoje visą informaciją ranka (I), importuojant exel failą (II), importuojant pdf failą (III).Sistema turi leisti importuoti vieną ar kelis pirkimus iš exel failo (perkeliama informacija: pirkimo pavadinimas, BVPŽ kodas, pirkimo vertė be PVM, pirkimo iniciatorius, pirkimo vykdymo ketvirtis, kt.)Poreikio forma pdf formatu turi būti su informacijos įvedimui ir išsaugojimui pritaikytais laukeliais pagal Perkančiosios organizacijos poreikius. Turi būti galimybė šią formą išsiųsti pirkimo iniciatoriams, o gavus užpildytas formas jas įkelti į Sistemą. |
|  | Rekomendacijos dėl pirkimo būdo | Sistema turi grupuoti susijusius pirkimus (Žr. 1 punktą automatinis pirkimų grupavimas) ir sumuoti planuojamas ir faktines pirkimų vertes. Sistema turi turėti galimybę pateikti tokią informaciją: kokios verčių ribos yra taikomos perkančiajai organizacijai pagal teisės aktus; kokios planuojamos ir faktinės vertės susumuotos pagal tarptautinius, supaprastintus ir mažos vertės pirkimo būdus vienoje grupėje; kaip pasiskirsto aukščiau nurodytos sumos, jas lyginant su ribinėmis vertėmis (20% supaprastintų pirkimų nuo tarptautinės pirkimo vertės ir 10% prekių ir paslaugų mažos vertės pirkimų nuo supaprastintų pirkimų vertės, 1,5% darbų to paties objekto supaprastinto pirkimo vertės).Sistema turi signalizuoti apie neteisingą pirkimo būdo parinkimą. |
|  | Pirkimo plano bei jo pakeitimų patvirtinimo dokumento paruošimas | Turi būti galimybė iš sistemoje įvestų pirkimų suformuoti dokumentą viešųjų pirkimų plano patvirtinimui (pdf, Excel formatais).Suformuotame dokumente turi būti tvirtinimo žymos tekstas.Turi būti galimybė įvedus naujus, ištrynus arba pirkime pakeitus pirkimo būdą, vertę ar BVPŽ kodą - sistemoje suformuoti viešųjų pirkimų plano pakeitimą (pdf, Excel formatais). Suformuotame dokumente turi būti tvirtinimo žymos tekstas.Sistemoje turi būti galimybė pagal praėjusiais metais parengtos metinio pirkimų plano duomenis automatiškai generuoti siūlomą pradinę einamųjų metų metinio pirkimų plano versiją.Sistema turi neleisti tvirtinti metinio pirkimo plano, kol užpildyti ne visi privalomi laukai pirkimų eilutėse (nenurodytas pirkimo pavadinimas, BVPŽ kodas, pirkimo vertė bei pirkimo būdas).Sistema turi turėti galimybę išsaugoti pradinę, tarpines ir galutinę patvirtintą metinio pirkimo plano versijas. |
|  | Einamojo pirkimo plano dokumento paruošimas | Turi būti galimybė iš sistemoje į einamąjį pirkimų planą įvestų pirkimų suformuoti dokumentą (Excel formatu), kuriame būtų pateikiama ši informacija: pirkimo ID, BVPŽ kodas, pirkimo pavadinimas, iniciatorius, pirkimo būdas, vertė be PVM, atlikto pirkimo vertė be PVM, pirkimo vykdymo ketvirtis, paraiškos data. |
|  | Automatizuotas plano perkėlimas į CVPP.lt (xls formatu) | Sistema turi turėti galimybę suformuotą viešųjų pirkimų planą eksportuoti Excel formatu, pritaikytu automatiniam importavimui į CVPP.lt sistemą. Eksportavimui sistema turi parinkti visus pirkimus, kurie privalomi skelbti pirkimų plane (CVPP.lt sistemoje). |
|  | Atlikto pirkimo registravimas | Įvykdžius pirkimą, turi būti galimybė jį registruoti sistemoje, susiejant su planuotu pirkimu.Sistemoje turi būti galimybė prie kiekvieno įvykdyto pirkimo išsaugoti sudarytą pirkimo sutartį ar sąskaitą bei gauti informaciją apie greitai baigsiančias galioti sutartis.Sistemoje turi būti registruojama informacija apie pirkimo pabaigos datą, sutarties (žodžiu ar raštu) galiojimo laikotarpį, vertę, laimėjusį tiekėją bei sutarties numerį.Sistema turi signalizuoti apie suplanuotos pirkimo vertės viršijimą.Pirkimų žurnalą iš sistemos turi būti galimybė eksportuoti Excel formatu, kuriame būtų pateikiama ši informacija: pirkimo ID, BVPŽ kodas, pirkimo pavadinimas, iniciatorius, pirkimo būdas, atlikto pirkimo vertė be PVM, laimėjęs tiekėjas.Sistemoje turi būti galimybė filtruoti informaciją pagal šiuos kriterijus: pirkimas per CVP IS, žalias, socialinis, sudaryta sutartis galiojanti, preliminari, pagal pirkimo vykdytoją, iniciatorių, pirkimo būdą, tiekėjus. |
|  | Ataskaitos apie atliktus mažos vertės pirkimus parengimas | Sistema turi turėti galimybę kiekvieną mėnesį suformuoti ataskaitą (pdf formatu) apie į pirkimo planą įtrauktus ir įvykdytus mažos vertės pirkimus, kurią galima paskelbti perkančiosios organizacijos interneto svetainėje. Ataskaitoje turi būti ši informacija: pirkimo pavadinimas, pirkimo būdas, atlikti pirkimo vertė, laimėjęs tiekėjas. |
|  | AT-6/7 ataskaitos parengimas | Sistema turi turėti galimybę pagal turimą informaciją sugeneruoti duomenis ataskaitos AT-6/7 formos pildymui. |
|  | Pirkimų konsolidavimas | Sistema turi leisti apjungti (konsoliduoti) keletą pirkimo plano eilučių, išsaugant pirminę informaciją apie pirkimo iniciatorius, pirkimų objektus, suplanuotas vertės, BVPŽ kodus ir kt.Sistema turi leisti dekonsoliduoti arba ištrinti dalį/visą konsoliduoto pirkimo.Sistema turi formuoti konsoliduotų pirkimų ataskaitas (nurodant pirkimo pavadinimus, pirkimų vertes, iniciatorius, pirkimų skaičius) bei konsoliduotų pirkimų sąrašus.Konsolidavus pirkimą sistema turi automatiškai uždėti konsolidavimo požymį. |
|  | Vartotojai | Prisijungimas prie sistemos turi vykti su vartotojo paskyra (kiekvienas sistemos naudotojas autentifikuojamas asmeniniu identifikatoriumi ir slaptažodžiu). Turi būti galimybė kiekvienam vartotojui nustatyti skirtingas teises. Skirtingų tipų teisės turi būti nustatomos naudojant rolių mechanizmą, t.y. atitinkamos rolės sistemos naudotojui turi suteikti galimybę sukurti, skaityti, modifikuoti, šalinti atitinkamą informaciją arba vykdyti nurodytas funkcijas ir generuoti ataskaitas.Sistema turi turėti ne mažiau kaip tris rolių tipus, turi būti atskirai valdoma pirkimų planavimo bei vykdymo informacija.Sistemoje turi būti galimybė vartotojus autentifikuoti per vieningą perkančiosios organizacijos vartotojų valdymo įrankį – Microsoft Active directory. |
|  | Pokyčių atsekamumas | Sistema turi turėti galimybę fiksuoti informaciją apie atliktus pakeitimus patvirtintiems pirkimams.Sistema turi turėti galimybę automatiškai registruoti BVPŽ kodo, pirkimo vertės, pirkimo pavadinimo bei pirkimo būdo korekcijos keitimo istoriją (audito informaciją), registruojant keičiamas reikšmes, įrašą sukūrusį ir/ar koregavusį sistemos naudotoją, operacijos atlikimo laiką. Sistemoje turi būti atvaizduota ištrintų bei naujai suplanuotų pirkimų informacija bei į pirkimų žurnalą įregistruotų pirkimų informacija. |
|  | Tiekėjų bazė | Sistemoje turi būti galimybė reikiamas teises turinčiam vartotojui pildyti bei atnaujinti prekių, paslaugų ir darbų tiekėjų bazę: įtraukti bei panaikinti prekių, paslaugų ir darbų tiekėjus bei keisti ir pildyti į įtrauktų tiekėjų informaciją. |
|  | Pirkimų statusų stebėsena | Sistemoje pirkimai turi būti žymimi pagal jų statusą: neatlikti, iš dalies atlikti, atlikti ir neįvykę.Sistemoje pirkimo statusas turi keistis automatiškai priklausomai nuo naudotojų atliekamų veiksmų. |
|  | Sutarčių sąrašas | Sistemoje turi būti galiojančių sutarčių sąrašas. Sistema turi turėti galimybę pagal turimą informaciją sugeneruoti sutarčių sąrašą exel formatu nurodant šią informaciją: sutarties sudarymo data, galiojimo pabaiga, tiekėjas, vertė, įvykdymo likutis eurais.Sistema turi signalizuoti apie sutarties galiojimo pabaigą likus 30 dienų iki jos pabaigos (dienų skaičius turi būti reguliuojamos perkančiosios organizacijos). |
|  | Pirkimų vykdymo kontrolė | Sistema pagal standartinius pirkimų vykdymo terminus (atsižvelgiant į pirkimo būdą) turi nurodyti, kada reikia inicijuoti pirkimą, norint suspėti pradėti pirkimo procedūras nustatytu laiku.Sistema turi nurodyti tikėtiną sutarties sudarymo datą, atsižvelgiant į pirkimo inicijavimo bei pradžios datas.Sistema turi rodyti pirkimo procedūrų (inicijavimo, pirkimo pradžios bei sutarties sudarymo) vėlavimą. |